**Bor Pál Fizikaverseny**

Beszámoló

2025. május 10-én 16. alkalommal rendeztük meg a Bor Pál Fizikaverseny döntőjét. Ebben a versenyszezonban 200-nál több hetedik és nyolcadik osztályos Csongrád-Csanád vármegyei diákot mozgattunk meg. A versenyünk első – levelező -- fordulójában a tanulók elméleti és kísérleti feladatokat oldhattak meg. A beküldött dolgozatokat az SZTE Báthory István Gyakorló Gimnázium és Általános Iskola tanárai értékelték. A nevezők közül 150 főt hívtunk be a második fordulóba a Szegedi Radnóti Miklós Kísérleti Gimnáziumba. Ez már tényleg komoly szűrőt jelentett a versenyzőknek, hiszen a hetedikeseknél 12, a nyolcadikosoknál 11 fő jutott a döntőbe.

A döntő helyszíne már hagyományosan az SZTE Juhász Gyula Pedagógusképző Karának névadónkról, Bor Pálról elnevezett tanterme és laboratóriumai. A feladatokról a [www.borpal.hu](http://www.borpal.hu) oldalon lehet tájékozódni.

A nyolcadikosok versenyében a dobogón végeztek:

|  |  |  |  |
| --- | --- | --- | --- |
|  | **Versenyző** | **Iskolája** | **Tanára** |
| 1. | Török Ákos | SZTE Báthory István Gyakorló Gimnázium és Általános Iskola | Kormányosné Horváth Ivett |
| 2. | Keller Anna Barbara | Rókusi Általános Iskola | Marosiné Köntés Ibolya |
| 3. | Mészáros Tamás | SZTE Báthory István Gyakorló Gimnázium és Általános Iskola  | Kormányosné Horváth Ivett |

A hetedikesek között dobogósok:

|  |  |  |  |
| --- | --- | --- | --- |
|  | **Versenyző** | **Iskolája** | **Tanára** |
| 1. | Mile-Varga Csanád | Németh László Gimnázium és Általános Iskola | Zámbori Tamás |
| 2. | Kovacs David | Karolina Gimnázium | Müller Miklós |
| 3. | Szathmáry Ákos | Tabán Általános Iskola és Alapfokú Művészeti Iskola | Fónad Péterné Csukás Andrea Magdolna |

A feladatok elkészítésében és a verseny lebonyolításában részt vett: Csanaky Attila, Csányi Sándor, Csiszár Imre, Dudás Zoltánné, Dr. Farkas Zsuzsanna, Gutai Árpád Tamás, Győri István, Juhász Nándor, Dr. Kopasz Katalin, Dr. Mező Tamás Zsolt, Mike Péter, Dr. Nagy Anett, Nagy Tibor, Dr. Sós Katalin, Tóth Károly, Tóth Károlyné és segítői.

A versenyt támogatta: a Bor család, a két versenyszervező iskola, a jogtulajdonos Eötvös Loránd Fizikai Társulat, a döntő helyszíneként az SZTE Juhász Gyula Pedagógusképző Kar és a Mozaik Kiadó.